Source: http://www.sissoset.net/fi/saannot/
Timestamp: 2020-05-27 01:40:21+00:00
Document Index: 1222560

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 13', '§ 14']

Säännöt – Sissosten Sukuseura Ry
Sissosten Sukuseura ry:n säännöt
§ 1 Yhdistyksen nimi on Sissosten Sukuseura, kotipaikka Ilomantsin kunta ja toimialue koko maa.
§ 2 Sukuseuran tarkoituksena on selvittää suvun vaiheita ja historiaa, vaalia Simana Sissosen suvun perinteitä ja edistää yhteenkuuluvuuden tunnetta jäsenistössä. Edistää luovaa ja esittävää musiikki-, runous ja kirjallisuuskulttuuria erilaisin tapahtumin.
Seuran tarkoituksena ei ole tuottaa liiketaloudellista voittoa.
§ 3 Sukuseura pyrkii toteuttamaan tarkoitusperiään järjestämällä yhteisiä kokouksia, sukupäiviä, retkeilyjä, varainkeräyksiä, ja muita seuran toimintaan liittyviä tilaisuuksia, ottamalla vastaan lahjoituksia, testamentteja, omistaa ja hallita kiinteää ja irtainta omaisuutta sekä harjoittaa toiminnan ja omaisuuden ylläpitoon tarkoitettua liiketoimintaa ja varainkeräystä, keräämällä ja arkistoimalla sukua koskevaa tietoutta, tutkimalla ja auttamalla suvun jäseniä selvittämään suvun vaiheita sekä saattamalla tutkimustöiden tulokset jäsenten tietoon, harjoittamalla tarvittaessa sukuseuran tarkoitusperiä edistävää julkaisutoimintaa, sekä pitämällä jatkuvasti luetteloa suvun jäsenistä.
§ 4 Sukuseuran varsinaiseksi jäseneksi voidaan hyväksyä jokainen 18 vuotta täyttänyt henkilö, joka isän tai äidin puolelta on sukuun kuuluva tai joka avioliiton kautta on siihen liittynyt.
§ 5 Sukuseuraan liittyvän on haettava jäsenyyttä seuran hallitukselta.
Jäsen, joka haluaa erota sukuseurasta, on ilmoitettava siitä kirjallisesti seuran hallitukselle tai sen puheenjohtajalle taikka ilmoittamalla eroamisesta seuran kokouksessa pöytäkirjaan merkittäväksi-
§ 6 Sukuseuran varsinaisen jäsenen tulee suorittaa varsinaisen sukukokouksen vahvistama jäsenmaksu.
§ 7 Sukuseuran ainaisjäseneksi katsotaan jäsen, joka on yhdellä kertaa suorittanut toimikauden voimassa olevan jäsenmaksun kymmenkertaisena.
§ 8 Seuran jäsenen alle 18-vuotiaat lapset voivat liittyä seuraan nuorisojäseninä, jotka ovat vapaat jäsenmaksusta, ja joilla ei ole äänioikeutta seuran kokouksissa.
§ 9 Hallituksen esityksestä voi varsinainen sukukokous kutsua sukuseuran kunniajäseneksi henkilön, joka on erityisesti ansioitunut seuran toiminnassa. Kunniajäsen on vapaa jäsenmaksusta.
§ 10 Sukuseuran jäsenistä tulee hallituksen pitää jäsenluetteloa.
§ 11 Sukuseuran asioita hoitaa hallitus, joka valitaan varsinaisessa sukukokouksessa.
Hallitukseen kuuluu kolme jäsentä ja yksi varajäsen. Hallituksen jäsenten toimikausi on kolme vuotta. Erovuorossa oleva jäsen voidaan valita uudelleen.
Varsinainen sukukokous valitsee hallituksen jäsenistä puheenjohtajan, joka samalla toimii sukuseuran puheenjohtajana.
Hallitus valitsee keskuudestaan varapuheenjohtajan, joka toimii sukuseuran varapuheenjohtajana, sekä keskuudestaan tai ulkopuolelta sukuseuran sihteerin, rahastonhoitajan ja muut mahdolliset toimihenkilöt.
Hallitus on päätösvaltainen, kun puheenjohtaja tai varapuheenjohtaja sekä vähintään kaksi muuta jäsentä ovat saapuvilla.
Päätökset tehdään yksinkertaisella ääntenenemmistöllä. Äänten mennessä tasan ratkaisee puheenjohtajan ääni, vaalissa arpa.
§ 12 Hallitus voi keskuudestaan tai muista sukuseuran jäsenistä asettaa avukseen toimikuntia erityisten tehtävien hoitamista varten.
IV Seuran nimenkirjoittajat
§ 13 Sukuseuran nimen kirjoittavat sukuseuran puheenjohtaja ja varapuheenjohtaja yhdessä tahi jompikumpi heistä yhdessä seuran sihteerin tai rahastonhoitajan kanssa taikka sihteeri ja rahastonhoitaja yhdessä.
V Seuran tilit
§ 14 Sukuseuran tilit päätetään kalenterivuosittain ja ne on annettava toiminnantarkastajalle tarkastettavaksi viimeistään seuraavan helmikuun kuluessa.
Toiminnantarkastajan lausunto tilien ja seuran hallinnon tarkastuksesta on annettava hallitukselle viimeistään seuraavan maaliskuun aikana.
VI Seuran kokoukset
§ 15 Sukuseuran varsinainen sukukokous pidetään hallituksen kutsusta ja sen määräämässä paikassa joka kolmas vuosi heinäkuun toisena viikonloppuna.
Sukuseuran kokoukset kutsuu koolle hallitus.
Kokouksista on ilmoitettava seuran jäsenille vähintään neljä viikkoa aikaisemmin lähetetyillä kutsukirjeillä tai sanomalehti-ilmoituksella varsinaisen sukukokouksen päättämässä lehdessä.
Seuran ylimääräinen kokous on pidettävä, kun yhdistyksen kokous niin päättää tai hallitus katsoo siihen olevan aihetta taikka vähintään yksi kymmenesosa seuran äänioikeutetuista jäsenistä sitä ilmoittamansa asian käsittelyä varten vaatii.
Ylimääräisen kokouksen koollekutsumisessa menetellään samoin kuin varsinaisen sukukokouksen koollekutsumisessa.
§ 16 Varsinaiselle sukukokoukselle valitaan puheenjohtaja ja sihteeri hallituksen ulkopuolelta sekä kaksi pöytäkirjan tarkastajaa.
1. hyväksytään kolmen edellisen vuoden toimintakertomus,
2. hyväksytään kolmen edellisen vuoden tilit ja päätetään tilinpäätösten vahvistamisesta ja vastuuvapauden myöntämisestä tilivelvollisille,
3. vahvistetaan hallituksen laatima alkaneen ja sitä seuraavan kahden kalenterivuoden toimintasuunnitelma ja talousarvio,
4. valitaan hallituksen jäsenet ja jäsenistä sukuseuran puheenjohtaja,
5. valitaan yksi varsinainen toiminnantarkastaja ja yksi varatoiminnantarkastaja tarkastamaan alkaneen ja sitä seuraavan kahden kalenterivuoden tilejä ja seuran hallintoa,
6. päätetään alkaneena ja sitä seuraavana kahtena kalenterivuonna kannettavan jäsenmaksun suuruus,
7. päätetään seuran kokousten kokouskutsutavasta ja lehdestä, jossa kutsut julkaistaan sääntöjen 15 §:n mukaan sekä
8.päätetään muista kokouskutsussa mainituista asioista.
§ 17 Sukukokouksessa on jokaisella sukuseuran läsnäolevalla ainais- ja kunniajäsenellä sekä varsinaisella jäsenellä, joka on suorittanut edellisen kauden jäsenmaksunsa, äänioikeus ja yksi ääni.
§ 18 Päätös sääntöjen muuttamisesta tai sukuseuran purkamisesta voidaan tehdä vain, jos siitä on kokouskutsussa nimenomaan ilmoitettu. Päätös sääntöjen muuttamisesta edellyttää, että sitä on kannattanut seuran kokouksessa vähintään kaksi kolmannesta (2/3) äänestyksessä annetuista äänistä.
VIII Seuran lopettaminen
§ 19 Jos sukuseura purkautuu, viimeisessä kokouksessa on päätettävä seuran varojen käyttämisestä seuran tarkoitusperiä edistävällä tavalla.
Sukuseuran arkisto on luovutettava Valtionarkistolle tai jollekin Savo-Karjalan maakunta-arkistolle.
§ 20 Kaikessa muussa noudatetaan yhdistyslain voimassa olevia säännöksiä.
Mekrijärven Sissolan Kannatusyhdistys ry:n säännöt
I Kannatusyhdistyksen nimi, kotipaikka ja tarkoitus
§ 1 Yhdistyksen nimi on Mekrijärven Sissolan kannatusyhdistys, kotipaikka Ilomantsin kunta toimialueena koko maa.
Yhdistystä kutsutaan jäljempänä kannatusyhdistykseksi tai yhdistykseksi.
§ 2 Yhdistyksen tarkoituksena on vaalia, ylläpitää, edistää ja tehdä tunnetuksi Sissosten suvun ja runonlaulaja Simana Sissosen Kalevalan ja karealismin perintöä.
§ 3 Kannatusyhdistyksen tarkoituksena on tukea Sissosten Sukuseura ry:n omistaman Mekrijärven Sissolan ylläpitoa, museokiinteistöä ja kulttuurimaisemaa,
korjata ja korjauttaa rakennuksia Museoviraston ohjeiden mukaisesti, järjestää kiinteistössä erilaisia kannatusyhdistyksen toimintaa tukevia tapahtumia suomalais-kalevalaisen kulttuurin hyväksi, ottamalla vastaan lahjoituksia, testamentteja, omistaa ja hallita kiinteää ja irtainta omaisuutta, harjoittaa museotoiminnan ja omaisuuden ylläpitoon tarkoitettua liiketoimintaa ja varainkeräystä sekä hakea julkisia avustuksia.
II Jäsenyys, jäsenmaksu ja jäsenrekisteri
§ 4 Kannatusyhdistyksen jäseneksi voidaan hyväksyä jokainen 18 vuotta täyttänyt yhdistyksen toimintaa tukeva hyvä maineinen kansalainen. Yhdistyksen jäsenenä voi olla myös yhdistys tai muu yhteisö.
Yhdistys ei peri erillistä jäsenmaksua, mutta ottaa vastaan vapaaehtoisia kannatusmaksuja.
§ 5 Kannatusyhdistykseen on haettava jäsenyyttä yhdistyksen hallitukselta.
Eroavan jäsenen tai yhdistysjäsenen on tehtävä kirjallinen eroilmoitus hallitukselle taikka ilmoittamalla eroamisesta yhdistyksen kokouksessa. Eroaminen on kirjattava ilmoituksen vastaanottavan pöytäkirjaan.
Hallituksella tai yleiskokouksella on oikeus erottaa jäsen yhdistyksestä sääntöjen vastaisesta toiminnasta tai aiheuttaessaan kannatusyhdistyksen toiminnalle taloudellista tai järjestöllistä haittaa.
Hallituksen on pidettävä erillistä ajantasalla olevaa jäsenluetteloa.
III Kannatusyhdistyksen hallitus
§ 6 Yhdistyksen asioita hoitaa hallitus, joka valitaan varsinaisessa yhdistyskokouksessa.
Hallitukseen kuuluu kolme (3) jäsentä ja yksi (1) varajäsen. Hallituksen toimikausi on kolme (3) vuotta. Erovuorossa oleva jäsen voidaan valita uudelleen.
Varsinainen yhdistyskokous valitsee hallituksen jäsenistä kannatusyhdistyksen puheenjohtajan ja hallitus valitsee keskuudestaan kannatusyhdistyksen varapuheenjohtajan, sekä keskuudestaan tai yhdistyksen ulkopuolelta sihteerin, rahastonhoitajan ja tarvittavat toimihenkilöt.
Hallitus on päätösvaltainen enemmistön ollessa saapuvilla kokouksessa. Hallitus voi perustaa erillisiä toimikuntia tarvittavien tehtävien hoitamiseksi. Hallituksen kokouksista on pidettävä päätöspöytäkirjaa.
IV Yhdistyksen nimenkirjoittajat
§ 7 Kannatusyhdistyksen nimen kirjoittavat sen puheenjohtaja tahi varapuheenjohtaja yhdessä sihteerin tai rahastonhoitajan kanssa.
V Yhdistyksen kirjanpito
§ 8 Kannatusyhdistyksen kirjanpito päätetään kalenterivuosittain ja se on annettava toiminnantarkastajalle tarkastettavaksi viimeistään helmikuun kuluessa. Toiminnantarkastajan lausunto tilien ja hallinnon tarkastuksesta on annettava hallitukselle viimeistään maaliskuun loppuun mennessä.
§ 9 Kannatusyhdistyksen varsinainen kokous pidetään hallituksen kutsusta ja sen päättämässä paikassa joka kolmas (3.) vuosi heinäkuun toisena (2.) viikonloppuna.
Yleiskokouksen kutsuu koolle hallitus. Kokouksista on ilmoitettava seuran jäsenille vähintään neljä (4) viikkoa aikaisemmin lähetetyillä kutsukirjeillä tai tietoliikenneyhteyden tai muun teknisen tietovälineen avulla.
Ylimääräinen kokous on pidettävä, kun yhdistyksen kokous niin päättää tai hallitus katsoo siihen olevan aihetta taikka vähintään yksi kymmenesosa (1/10) yhdistyksen äänioikeutetuista jäsenistä sitä ilmoittamansa asian käsittelyä varten vaatii. Ylimääräisen yleiskokouksen koollekutsuminen suoritetaan kuten varsinaisen yleiskokouksen.
§ 10 Yleiskokoukset valitsevat puheenjohtajan ja sihteerin sekä kaksi (2) pöytäkirjan tarkastajaa. Kokouksessa todetaan kokouskutsun sääntöjen mukaisuus sekä päätösvaltaisuus. Varsinaisessa yleiskokouksessa päätetään seuraavista asioista:
1. hyväksytään kolmen (3:n) edellisen vuoden toimintakertomus,
2. hyväksytään kolmen (3:n) edellisen vuoden tilit ja päätetään tilinpäätösten vahvistamisesta ja vastuuvapauden myöntämisestä tilivelvollisille,
4. valitaan hallituksen jäsenet ja jäsenistä yhdistyksen puheenjohtaja,
5. valitaan yksi (1) varsinainen toiminnantarkastaja ja yksi (1) varatoiminnantarkastaja tarkastamaan alkaneen ja sitä seuraavan kahden (2) kalenterivuoden tilejä ja hallintoa,
6. päätetään alkaneen ja sitä seuraavana kahtena (2) kalenterivuotena kannettavan kannatusmaksun suuruus
7. päätetään yhdistyksen kokouskutsutapa,
8. ja päätetään muista kokouskutsussa mainituista asioista.
§ 11 Äänioikeus
Yleiskokouksissa olevilla jäsenrekisteriin merkityillä läsnäolevilla on äänioikeus ja yksi (1) ääni.
Päätös sääntöjen muuttamisesta tai kannatusyhdistyksen purkamisesta voidaan tehdä, jos siitä on kokouskutsussa nimenomaan ilmoitettu. Sääntöjen muuttaminen edellyttää vähintään kaksikolmasosan (2/3) kokouksessa kannattaneiden äänimäärää.
Kannatusyhdistyksen purkaminen edellyttää saman äänimäärän antamista kahdessa (2) perättäisessä kokouksessa. Purkamiskokousten välillä on oltava kahden kuukauden aikaero.
§ 13 Seuran lopettaminen
Kannatusyhdistyksen purkautuessa viimeisessä kokouksessa on päätettävä varojen käyttämisestä yhdistyksen sääntöjen 2. ja 3. §:n tarkoittaman toiminnan hyväksi.
Yhdistyksen arkisto ja muu asianmukainen aineisto on luovutettava Sissosten Sukuseura ry:lle.
§ 14 Yhdistyslaki
Kaikessa muussa on noudatettava voimassa olevaa yhdistyslakia.